proxectonos/corpus_dominio_legal_administrativo_tmp huggingface dataset:
EXPOSICIÓN PÚBLICA PADRÓN SAF MAIO 2021
ADMINISTRACIÓN LOCAL — Municipal — Lalín (Recadación, 09/07/2021)

Por Resolución da Concellería de Facenda de data 1 de xullo de 2021 aprobouse a liquidación correspondente ao Prezo público polo servizo de axuda no fogar de maio de 2021 por importe de 12.884,91 € e un total de 127 usuarios. Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto Refundido da Lei Reguladora de Facendas Locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello de Lalín, será de dous meses, contados a partir do día siguiente á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderán facer o pago en calquera oficina das entidades bancarias de ABANCA, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 xeral tributaria. Lalín, A Concelleira delegada de Facenda, Política Social e Estratexia Dusi María Paz Pérez Asorey DOCUMENTO ASINADO ELECTRONICAMENTE AO MARXE
PUBLICACIÓN NOMEAMENTOS (CE2019S)
ADMINISTRACIÓN LOCAL — Provincial — Deputación Provincial (Persoal, oposicións, 15/03/2021)

EXPEDIENTE: 2019054086 ASUNTO: PUBLICACIÓN NOMEAMENTOS (CE2019S) TRÁMITE: PUBLICACIÓN BOPPO Rematados os procesos selectivos publicados no Boletín Oficial da Provincia número 203 de data 22 de outubro de 2019, en cumprimento do disposto na base vixésimo segunda da convocatoria (CE2019S), procédese á publicación dos nomeamentos que derivan dos mesmos: O Deputado Delegado
COBRANZA PADRÓN MERCADO 4 TRIMESTRE 2020
ADMINISTRACIÓN LOCAL — Municipal — Cambados (Recadación, 29/04/2021)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a TAXAS POR SERVIZO PRAZA correspondentes a Remesa: PADRON MERCADO 4 TRIMESTRE 2020 o seguinte: Durante o prazo comprendido entre 5 de Maio de 2021 ata o 6 de Xullo de 2021, procederase ó cobro en período voluntario da cota do Padrón citado. a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O cargo en conta efectuarase durante a segunda semana do mes de Xuño de 2021. O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demais conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
INFORMACIÓN PÚBLICA BASES AXUDAS COVID 19
ADMINISTRACIÓN LOCAL — Municipal — Baiona (Subvencións e axudas, 15/04/2021)

De conformidade co previsto nos artigos 49 e 70 da Lei 7/85 do 2 de abril, Reguladora das Bases do Réxime Local sométese a información pública e audiencia ós interesados as BASES ESPECÍFICAS QUE REXERAN A CONCESIÓN DE SUBVENCIÓNS AXUDAS COVID-19, aprobada incialmente por unanimidade en pleno ordinario de 8 de abril de 2021, durante un prazo de 30 días hábiles, a contar desde o día hábil seguinte ao da presente publicación, para a presentación de reclamacións e alegacións. Asina o Sr. Alcalde-Presidente, na data que figura no marxe deste documento asinado electrónicamente.
LISTA PROVISIONAL DE PERSOAS ADMITIDAS E EXCLUÍDAS DO PROCESO DE SELECCIÓN DE CINCO POSTOS DE TRABALLO DE TÉCNICA/O AUXILIAR DE GABINETE DIDÁCTICO (CE2020N)
ADMINISTRACIÓN LOCAL — Provincial — Deputación Provincial (Persoal, oposicións, 14/05/2021)

EXPEDIENTE: 2020057554 ASUNTO: Lista provisional de persoas admitidas e excluidas do proceso de selección de cinco postos de traballo de técnica/o auxiliar de gabinete didáctico, correspondente á convocatoria do Plan de estabilización de emprego temporal da Deputación de Pontevedra (CE2020N) TRÁMITE: Aprobación da lista provisional O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.1, 4 de xaneiro de 2021, correspondente á convocatoria Plan de estabilización de emprego temporal da Deputación de Pontevedra, incluídos na Oferta de Emprego Público do ano 2018 (CE2020N), RESOLVO aprobar a lista provisional de persoas aspirantes admitidas e excluídas no proceso de selección de cinco postos de Traballo de técnica/o auxiliar del Gabinete Didáctico, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de 10 días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial.
CRITERIO INTERPRETATIVO SOBRE CATEGORIZACIÓN E ALCANCE DO RÉXIME APLICABLE A PREDIOS DE SOLO URBANO INCLUÍDOS NAS ZONAS RESIDENCIAL INTENSIVA E EXTENSIVA DO PXOU EN RUEIROS QUE CONTAN CON VIAL EXISTENTE E PARALELO NON EXECUTADO.
ADMINISTRACIÓN LOCAL — Municipal — Pontevedra (Urbanismo e Patrimonio, 15/07/2021)

O Pleno do Concello de Pontevedra, na sesión ordinaria que tivo lugar o día 24/05/2021, adoptou, entre outros, o seguinte acordo: “(.) Aprobar o criterio interpretativo sobre categorización e alcance do réxime aplicable a predios de solo urbano incluídos nas zonas residencial intensiva e extensiva do PXOU en rueiros que contan con vial existente e paralelo non executado, en función das determinacións da Disposición transitoria 1ª da LSG, nos termos que constan na proposta do director xeral da área de Urbanismo de data 08.04.2021 (CSV VQJJ6HCACURZ9UNB, verificable en sede. pontevedra. gal.(.)” O que se notifica aos servizos e oficinas técnicas da área de urbanismo e se fai público para xeral coñecemento e efectos, mediante a súa publicación no DOG, no BOP, na sede electrónica e web municipal http://www.pontevedra. gal, con comunicación aos colexios profesionais e asociacións representativas do sector, facendo constar expresamente que o amentado anuncio foi publicado no Diario Oficial de Galicia número 128, de data 07/07/2021. Contra o acordo da aprobación definitiva deste criterio interpretativo poderá interpoñerse recurso contencioso-administrativo ante a Sala do contencioso–administrativo do TSX de Galicia, no prazo de 2 meses a contar desde o día seguinte ó da súa publicación (arts 10 e 46 da Lei 29/1998). Isto sen prexuízo de interpor calquera outro recurso que se entenda máis procedente e sexa conforme a Dereito. Pontevedra, 07 de xullo de 2021 O secretario do Concello de Pontevedra José Carlos Castiñeira Piñeiro
APROBACIÓN DEFINITIVA EXPEDIENTE DE TRANSFERENCIAS DE CRÉDITOS
ADMINISTRACIÓN LOCAL — Municipal — Mos (Presupostos e cadros de persoal, 08/06/2021)

Aprobado polo Pleno deste Concello en sesión celebrada o 26.04.2021 o expediente de modificación de créditos núm.13/21, por transferencia de crédito núm.02/21, e non téndose presentado reclamacións durante o prazo de exposición ao público, segundo o disposto nos artigos 177 e 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.3 e 38.2 do RD 500/1990, considérase definitivamente aprobado sendo o novo Orzamento Xeral por capítulos o seguinte: En contra da aprobación definitiva do citado expediente de modificación de crédito, os/as interesados/as, poderán interpoñer o recurso potestativo de reposición, ante o Pleno da Corporación no prazo dun mes a contar desde o día seguinte ó da publicación deste edicto, ó abeiro do establecido no artigo 116.1 da L. R. X. P. A. C.; ou ben directamente o recurso contencioso administrativo no prazo de dous meses contados a partir do día seguinte ó da súa publicación, ben ante o Xulgado do contencioso- administrativo de Pontevedra, ben ante o Xulgado da mesma orde xurisdicional da circunscrición na que teña o seu enderezo o interesado, á elección do demandante, conforme ó disposto no artigo 8.1 e 46.1 da Lei 29/88, do 13 de xuño, da xurisdición contencioso- administrativa. Con todo, o/a interesado/a tamén poderá interpoñer calquera outro recurso que estime axeitado ao Dereito. Mos, 02.06.2021. A Alcaldesa.- Asdo.: Nidia Arévalo Gómez
DH. W36.78140, ARGIMIRO GARCÍA CASAS, SOLICITUDE DE AUTORIZACIÓN DE OBRAS NO LUGAR DE CAROI, PARROQUIA DE A ARMENTEIRA, CONCELLO DE MEIS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 21/06/2021)

As obras solicitadas consisten nun albergue en planta baixa, de 136,94 m² útiles e 206,81 m² construídos, cimentación de formigón e estrutura de termoarxila, na parcela 36028A234002970000XQ, en Caroi, Santa María da Armenteira, Meis (Pontevedra), en zona de policía dun rego innominado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Meis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 08 de xuño de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN INICIAL DA MODIFICACIÓN DA ORDENANZA FISCAL REGULADORA DA TAXA POLOS SERVIZOS DE MERCADO
ADMINISTRACIÓN LOCAL — Municipal — Salvaterra de Miño (Ordenanzas e Regulamentos, 16/11/2021)

O Pleno do Concello de Salvaterra de Miño, en sesión extraordinaria e urxente, celebrada o día 02 de novembro de 2021, acordou a aprobación inicial da modificación da Ordenanza Fiscal Reguladora Ordenanza Fiscal Reguladora da Taxa polos servizos de mercados. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, mediante o presente anuncio, o acordo de aprobación inicial sométese a exposición pública por prazo de trinta días hábiles, a contar dende o seguinte a publicación do anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Se transcorrido dito prazo non se tiveran presentado reclamacións, considerarase aprobado definitivamente o devandito Acordo. A Alcaldesa Asdo: Marta Valcárcel Gómez DOCUMENTO ASINADO DIXITALMENTE Á MARXE.
XUÍZO VERBAL 113/2020, NOTIFICACIÓN A ANA BELÉN ROSENDO LORENZO
ADMINISTRACIÓN DE XUSTIZA — Xulgados de Primeira Instancia — De Vigo (Edictos xudiciais, 26/05/2021)

No presente procedemento xuizo verbal nº 113/20 seguido a instancia de RECREATIVOS PORTAS, S. L. frente a NATALIA INMACULADA MORAGO BENSON ditouse sentencia, cuxo fallo é o seguinte: DECISIÓN ACORDO NON ACOLLE-LA demanda presentada pola procuradora dos tribunais Dª. Eugenia Beatriz Fontarigo Torrallardona, en nome e representación da mercantil “RECREATIVOS PORTAS, S. L.”, contra Dª NATALIA INMACULADA MORAGO BENSON. Con condena en custas da parte demandante. Notifíquese esta resolución ás partes e fágaselles saber que a mesma NON É FIRME e contra ela cabe presentar RECURSO DE APELACIÓN ante a ILMA. AUDIENCIA PROVINCIAL DE PONTEVEDRA no prazo de VINTE DÍAS que se conta desde o día seguinte ó da súa notificación. Por exixilo así a disposición adicional decimoquinta da Lei Orgánica 6/1985 de 1 de xullo, A PRESENTACIÓN DE RECURSO CONTRA A PRESENTE RESOLUCIÓN EXIXE A CONSTITUCIÓN DUN DEPÓSITO DE 50 EUROS. O depósito da mentada suma deberase acreditar no momento de prepara-lo recurso de apelación. Están exceptuados da obriga de constituí-lo depósito quen teña recoñecido o dereito de asistencia xurídica gratuíta. Así o pronuncia, manda e asina DªMANUELA MARGARITA ROSA ANGELA SANTA ROSALIA PILOÑA DORELLE Maxistrada Titular deste Xulgado de Primeira Instancia nº13 de Vigo e o seu Partido. Y como consecuencia del ignorado paradero de ANA BELÉN ROSENDO LORENZO, se extiende la presente para que sirva de cédula de notificación. En Vigo, a siete de mayo de dos mil veintiuno.—La Letrada de la Administración de Justicia.
TAXA SAF XANEIRO 2021
ADMINISTRACIÓN LOCAL — Municipal — Estrada, A (Recadación, 18/03/2021)

Conforme ao disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais e aplicando o disposto no artigo 12 do Real decreto lexislativo 2/2004 de 5 do marzo polo que se aproba o texto refundido da Lei reguladora das facendas locais, quedan expostos ao público durante o prazo de 15 días para o seu exame e para a reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, as persoas interesadas poderán interpor os seguintes recursos: 1. Prazo de ingreso: o período voluntario de cobranza dos tributos indicados, para o Concello da Estrada, será do día 11/3/21 ao 11/5/2021, ámbolos dous inclusive. Lugar de ingreso: en calquera oficina das entidades bancarias de Abanca, empregando o instrumento de cobramento que se facilitará ao departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (artigo 102 da Lei xeral tributaria). As persoas contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ás persoas contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen que se satisfixese a débeda, determinará o comezo do procedemento executivo, a esixibilidade da recarga correspondente e os demais conceptos legalmente previstos, tal e como se fixan nos artigos 26, 28 e 161 da Lei 58/2003 xeral tributaria. O alcalde, (Documento asinado electronicamente á marxe)
EXPOSICIÓN PÚBLICA DA 2ª MODIFICACIÓN DO REGULAMENTO DO SERVICIO DE TANATORIO MUNICIPAL, EXHUMACIÓNS E INHUMACIÓNS NOS CEMITERIOS MUNICIPAIS
ADMINISTRACIÓN LOCAL — Municipal — Soutomaior (Ordenanzas e Regulamentos, 07/12/2021)

Aprobada inicialmente a “2ª Modificación do Regulamento do Servicio de Tanatorio Municipal, Exhumacións e Inhumacións nos cemiterios municipais”, por Acordo do Pleno de data 22/11/21, de conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local, 56 do Texto Refundido de Réxime Local, sométese o expediente a información pública polo prazo de 30 días, a contar desde o día seguinte da súa publicación mediante anuncio en o Boletín Oficial da Provincia de Pontevedra e no taboleiro de anuncios da Corporación, para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, o texto da modificación da Ordenanza municipal estará a disposición dos interesados no portal web do Concello [ https://www.soutomaior.com]. No caso de non presentarse reclamacións no citado prazo, entenderase definitivamente aprobado o Acordo de modificación da mencionada Ordenanza sen necesidade de acordo expreso. Soutomaior, 30 de novembro de 2021 O ALCALDE, Agustín Reguera Ocampo Asdo.: Agustín Reguera Ocampo
DH. A36.74806. SOLICITUDE DA CCRR PICOTO-CIDADELLE–REDONDELA DE CAUDAL DE AUGA PROCEDENTE DO RÍO MACEIRAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 17/02/2021)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCRR Picoto-Cidadelle CAUDAL: 2453,16 m3/ano DESTINO: rega ORIXE: río Maceiras (ref. catastral 36045A053090160000WL) LUGAR: Cidadelle PARROQUIA: Chapela CONCELLO: Redondela A auga cáptase mediante tubaxe PE Ø 40 mm somerxida no leito do río e continúa seguindo o percorrido da canle a ceo aberto preexistente. Desta tubaxe parten tres derivacións cara as parcelas de rega que abastece a comunidade: unha cara as parcelas con ref. catastral 36045A05300322 e 36045A05300327; outra cara a 36045A05300321, 36045A05301224, 36045A05300328 e 36045A05300329; e a última a 36045A05300321 e 7792605NG2779S. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
NOTIFICACIÓN A INTERESADO EN PROCEDEMENTO DE RESPONSABILIDADE PATRIMONIAL
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 19/10/2021)

Tendo resultado infructuosa a notificación persoal no domicilio que figura no Catastro, por medio do presente notifícase a D. John Edinson Idrovo De Barrios o acordo da Xunta de Goberno da Deputación Provincial de Pontevedra de data 24/09/2021. O citado acordo atópase a disposición do interesado no Servizo de Asesoría Xurídica, sito na sede da Deputación Provincial, (Avda. Montero Ríos s/n de Pontevedra), para a súa consulta no prazo de quince días, que se contarán dende o seguinte ó da publicación deste Anuncio no Boletín Oficial da Provincia, transcorrido o cal a notificación entenderase producida. Todo iso de conformidade cos artigo 44 da Lei 39/2015, de 1 de outubro, do Procedemento Administrativo Común das Administracións Públicas. O Secretario, (asinado dixitalmente á marxe)
NOMEAMENTO PERSOAL FUNCIONARIO OFERTA 2017
ADMINISTRACIÓN LOCAL — Municipal — Redondela (Persoal, oposicións, 13/07/2021)

En resolución do proceso selectivo que se convocou para cubrir, por oposición libre, unha praza de persoal funcionario incluída na Oferta Pública de Emprego do ano 2017 e a proposta do tribunal cualificador das probas selectivas que se convocaron, a alcaldesa ditou a Resolución núm.: 2021-1424, con data de 17/06/2021, pola que resolveu nomear a: — Ada Cristina Plume Wolf, con DNI núm.:***** 206-F, como funcionario de carreira, coa categoría de auxiliar da Administración Xeral, da escala da Administración Xeral, subescala auxiliar, do grupo C e subgrupo C2. Redondela, 2 de xullo de 2021. A alcaldesa Digna Rosa Rivas Gómez DOCUMENTO ASINADO ELECTRONICAMENTE Á MARXE
EDICTO APROBACIÓN DEFINITIVA DA ORDENANZA Nº IV.4 FISCAL XERAL
ADMINISTRACIÓN LOCAL — Municipal — Vilagarcía de Arousa (Ordenanzas e Regulamentos, 09/04/2021)

Na sesión plenaria celebrada o día 28/01/2021 acordouse a aprobación provisional do establecemento da Ordenanza nº IV.4 Fiscal Xeral. O Edicto de aprobación provisional foi exposto ao público e publicado no B. O. P. nº 27, do mércores 10 de febreiro de 2021. Non foron presentadas alegacións, polo que dito acordo provisional queda elevado automáticamente a definitivo, e se procede a efectuar a publicación da ordenanza aprobada, de conformidade co establecido no art.17.3 e 17.4 do R. D. L.2/2004. Dítase esta Ordenanza xeral de conformidade co disposto no artigo 106.2 da Lei 7/1985, do 2 de abril, reguladora das bases do réxime local e en desenvolvemento do establecido no texto refundido da Lei reguladora das facendas locais aprobado polo Real Decreto Lexislativo 2/2004, de 5 de marzo, e igualmente en desenvolvemento do artigo 7 e disposición adicional cuarta da Lei 58/2003, de 17 de decembro, Xeral Tributaria e das demais normas concordantes. Contén normas comúns, tanto substantivas como de procedemento, que en materia de xestión, liquidación, recadación e revisión dos actos tributarios municipais. Esta ordenanza será de aplicación en todo o termo municipal de Vilagarcía de Arousa.
EXPOSICIÓN PÚBLICA DO PADRÓN DAS TAXAS POLOS SERVIZOS DE SUBMINISTRACIÓN DE AUGA, CANON DA AUGA, COEFICIENTE DE VERTEDURA E SANEAMENTO CORRESPONDENTES AO 2º TRIMESTRE DE 2021.
ADMINISTRACIÓN LOCAL — Municipal — Vilanova de Arousa (Recadación, 26/08/2021)

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, canon da auga, coeficiente de vertedura e saneamento, correspondente ao 2º trimestre de 2021, estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Travesía Grupo Escolar, 4–local 6, en horario de 9:30 a 13:00 horas, de luns a xoves e de 9:00 a 12:30 os venres, para que os interesados poidan examinalo, e, no seu caso, formular as reclamacións que consideren oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, S. L. abertas ao público de 9:30 a 13:00 horas de luns a xoves, e de 9:00 a 12:30 os venres, excepto festivos. Transcorrido o período voluntario de pago establecido, ata o 03 de novembro de 2021, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga e o coeficiente de vertedura, a vía de constrinximento será realizada pola consellería competente en materia de facenda da Xunta de Galicia. Vilanova de Arousa, a 19 de agosto de 2021.—O Alcalde, Gonzalo Durán Hermida.
CONVOCATORIA PARA O OUTORGAMENTO DE SUBVENCIÓNS PARA AXUDAS MUNICIPAIS Á CREACIÓN DE EMPREGO 2021
ADMINISTRACIÓN LOCAL — Municipal — Silleda (Subvencións e axudas, 16/06/2021)

O Pleno da Corporación en sesión celebrada o 25 de marzo de 2021, acordou prestar aprobación as Bases do programa de axudas municipais á creación de emprego no Concello de Silleda, ano 2021, as cales foron publicadas no Boletín Oficial da Provincia de Pontevedra nº 71 de data 16 de abril de 2021. A Xunta de Goberno Local en sesión celebrada o 20 de maio de 2021 acordou aprobar a convocatoria para a concesión de subvencións por procedemento de concorrencia competitiva en materia de creación de emprego no Concello de Silleda para a anualidade 2021. Código de identificación asignado a BDNS: 568628. O prazo de presentación de solicitudes será ata o 31/12/2021 ou ata esgotar o orzamento, que se contará a partir o día seguinte á data da publicación no Boletín Oficial da Provincia de Pontevedra da convocatoria. Silleda, na data da sinatura electrónica O Alcalde Asdo. Manuel Cuiña Fernández
RECTIFICACIÓN OFERTA DE EMPREGO PÚBLICO 2020
ADMINISTRACIÓN LOCAL — Municipal — Vigo (Oferta de emprego público, 12/03/2021)

Con data 19 de febreiro de 2021, a Xunta de Goberno Local, en sesión ordinaria, adoptou acordo de rectificación do seu acordo de 23/12/2020 polo que se aproba a Oferta de emprego público para o ano 2020 (expdte.37025/220): “Terceiro.- Rectificar o punto primeiro do acordo da Xunta de Goberno Local, sesión ordinaria de 23/12/2020 polo que se aproba a Oferta de Emprego Público para o ano 2020- BOP 30/12/2020 e DOG de 30/12/2020, no relativo as seguintes prazas: Contra a presente resolución, poderase interpoñer recurso contencioso-administrativo no prazo de 2 meses contados dende o seguinte ao da notificación do acto administrativo que poña fin á vía administrativa, nos supostos, termos e condicións do previsto nos artigos 8, 25 e 46 da Lei 29/1998, do 13 de xullo, Reguladora da Xurisdición Contencioso-Administrativa.” MDG/bl Vigo, data da sinatura electrónica A TENENTE DE ALCALDE E CONCELLEIRA-DELEGADA DA ÁREA DE EMPRESA, ECONOMÍA, SEGURIDADE E ORGANIZACIÓN MUNICIPAL (Delegación competencial por Decretos de 18/06/2019, 26/06/2019, 02/09/2019 e 17/08/2020 e acordos da Xunta de Goberno Local de 20/06/2019, 04/07/2019, 05/09/2019 e 18/08/2020).- Carmen Yolanda Espila Teckchandani.
APROBACIÓN INICIAL DO REGULAMENTO DE ORGANIZACIÓN E FUNCIONAMENTO DA ESCOLA INFANTIL 0-3 ANOS PRÍNCIPE FELIPE DA DEPUTACIÓN
ADMINISTRACIÓN LOCAL — Provincial — Deputación Provincial (Ordenanzas e Regulamentos, 06/05/2021)

O Pleno desta Deputación Provincial, na sesión ordinaria que tivo lugar o día 30 de abril de 2021, acordou aprobar inicialmente o Regulamento de organización e funcionamento da Escola Infantil 0-3 anos Príncipe Felipe da Deputación. En cumprimento do disposto no artigo 49 da Lei 7/1985, de 2 de abril, reguladora das bases de réxime local, sométese a información pública polo prazo de trinta días hábiles, contandos desde o día seguinte á publicación do presente anuncio no Boletín Oficial da Provincia de Pontevedra, durante o cal poderán presentarse as reclamacións que se estimen oportunas. Durante o prazo de exposición pública e de acordo co establecido na Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” as correspondentes memorias xustificativas, informes, e demais documentación do expediente de aprobación inicial do Regulamento de organización e funcionamento da Escola Infantil 0-3 anos Príncipe Felipe da Deputación de Pontevedra. As reclamacións, reparos ou observacións que se presenten serán estudadas, no seu caso, polos servizos técnicos da Deputación de Pontevedra e posteriormente pola Comisión Informativa de Réxime Interior, Economía, Facenda e Axenda Dixital, que formulará ao Pleno a proposta de aprobación ou de modificación do citado expediente. O expediente de aprobación inicial do Regulamento de organización e funcionamento da Escola Infantil 0-3 anos Príncipe Felipe da Deputación de Pontevedra, entenderase definitivamente aprobado no caso de que no prazo sinalado non se formulasen reclamacións, procedéndose á publicación do texto íntegro do regulamento no devandito Boletín Oficial, a efectos da súa entrada en vigor, unha vez transcorrido o prazo de quince días hábiles a que fai referencia o artigo 65.2 da citada Lei 7/1985, de 2 de abril. O que se fai público para xeral coñecemento e efectos. Asinado dixitalmente á marxe. Asinado dixitalmente á marxe.
NOTIFICACIÓN DE 20 DE AGOSTO DE 2021 DE PROCEDEMENTO EXECUCIÓN SUBSIDIARIA (EXP.1324/2020) RELATIVO Á XESTIÓN DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 31/08/2021)

Acto a notificar: Procedemento de Execución Subsidiaria (Exp.1324/2020) Interesado: XXXXXXXXX Coste da Execución Subsidiaria: 730,76 € (iva incluido) Ref. Catastral: 36043A025000470000JW (Polígono 25 – Parcela 47) Prazo: 1 mes. De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Ponte Caldelas, 20 de agosto de 2021. Alcalde do Concello de Ponte Caldelas, Mijail Bro Ortmann.
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO Á TAXA POLO SUBMINISTRO DA AUGA CORRESPONDENTE AO 4º TRIMESTRE DO EXERCICIO TRIBUTARIO 2020
ADMINISTRACIÓN LOCAL — Municipal — Valga (Recadación, 01/06/2021)

A Presidencia desta Corporación, mediante Decreto de Alcaldía, aprobou o Padrón da taxa polo subministro de auga correspondente ao 4º trimestre do exercicio tributario 2020 do Concello de Valga. O Padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao amparo do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia deste Concello, recurso de reposición previo ao contencioso administrativo, no prazo dun mes a contar dende a exposición pública do Padrón. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase aos contribuíntes afectados que o período voluntario de cobranza da taxa polo subministro de auga correspondente ao 4º trimestre do exercicio tributario 2020 será dende o 2 de xuño de 2021 ata o 2 de agosto de 2021. O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa no artigo 160 e 161 da Lei 58/2003, de 17 de decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Advírteselle ao contribuínte de que a falta de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia, e así mesmo, deberá indicarse que a repercusión do canon da auga poderá ser obxecto de reclamación económico-administrativa ante a Consellería de Facenda no prazo dun mes desde que se entenda producida a notificación mediante o padrón. Asinado dixitalmente en data ao marxe. O alcalde José María Bello Maneiro
APROBACIÓN DEFINITIVA DO EXPTE. DE MODIFICACIÓN DE CRÉDITOS - SUPLEMENTO DE CRÉDITO Nº 10-P/2021
ADMINISTRACIÓN LOCAL — Municipal — Lalín (Presupostos e cadros de persoal, 28/10/2021)

Esgotado o prazo de exposición ao público doexpediente de modificación de créditos-Suplemento deCréditoNº10-P/2021 (Expte.4184/2021), aprobadopolo Pleno desta Corporación en sesión ordinaria celebrada o día 24desetembrodo presente ano sen que se presentara reclamación alguna contra domesmo, considérase definitivamente aprobado, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, nos seus créditos e previsións definitivas, unha vez incorporadas as modificacións operadas queda do xeito seguinte: O que se fai público para xeral coñecemento e efectos. Lalín, 25 de outubro de 2021 A Concelleira de Facenda Mª Paz Pérez Asorey DOCUMENTO ASINADO DIXITALMENTE
APROBACIÓN DAS BASES E CONVOCATORIA DE LISTAXES PARA NOMEAMENTOS E CONTRATACIÓNS TEMPORAIS NA CATEGORÍA DE PROFESOR DE VIOLÍN
ADMINISTRACIÓN LOCAL — Municipal — Ponteareas (Persoal, oposicións, 29/06/2021)

Con data 17 de maio de 2021 aprobáronse mediante Decreto nº 2021-1213, as Bases Reguladoras do Proceso Selectivo para a Formación dunha Listaxe para nomeamentos como funcionarios interinos e contratacións laborais temporais na categoría de Profesor de Violín, así como a aprobación da convocatoria para a presentación de instancias no prazo de 20 días hábiles a partir do día seguinte á data de publicación deste anuncio no Boletín Oficial a Provincia. As bases publicaranse íntegras no taboleiro electrónico do Concello de Ponteareas e na páxina web www.ponteareas. gal, apartado de Oferta de Emprego Público. Ponteareas, documento asinado electronicamente. A Alcaldesa por substitución segundo o disposto no artigo 23.3 da Lei 7/1985, de 2 de abril, reguladora das Bases do Réxime Local. Mª Cristina Fernández Davila.
NOMEAMENTO DOS MEMBROS QUE INTEGRAN A XUNTA DE GOBERNO LOCAL E TENENTES DE ALCALDE
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 23/06/2021)

Por Decreto desta Alcaldía de data 25 de xuño de 2019 resolveuse nomear os membros da Xunta de Goberno Local deste Concello. Visto o art.9 da Lei 40/2015, do 1 de outubro, de Réxime Xurídico do Sector Público e do Procedemento Administrativo Común, que establece que a delegación será revocable en calquera momento polo órgano que a tivera conferido, así como o art.52 do ROF, que se remite ás formalidades establecidas no art.46.1 ROF para os nomeamentos e ceses de membros da Xunta de Goberno, Visto, así mesmo, que por Decreto de Alcaldía da mesma data, se resolveu nomear ós Tenentes de Alcalde, os cales, segundo o art.46 ROF serán libremente nomeados e cesados polo Alcalde entre os membros da Xunta de Goberno, De conformidade co exposto, Primeiro.- Cesar como membro da Xunta de Goberno local á concelleira Dª Begoña Bouza Lago. Así mesmo, revócase o nomeamento como 4ª Tenente de Alcalde da concelleira Dª Begoña Bouza Lago. Segundo.- Nomear como membro da Xunta de Goberno local ó concelleiro D. Miguel Daponte Cambra. Nomear, así mesmo, como 4º Tenente de Alcalde ó concelleiro D. Miguel Daponte Cambra, que substituirá na totalidade das súas funcións, pola orde do seu nomeamento, a esta Alcaldía nos casos de vacante, ausencia, enfermidade ou impedimento. Terceiro.- Notificar esta resolución ós/as interesados/as. Cuarto.- Publicar esta resolución no Boletín Oficial da Provincia, sen prexuízo da súa efectividade desde o día seguinte ó da presente resolución. Quinto.- Dar conta da presente resolución ó Pleno da Corporación na primeira sesión que este celebre. Así o manda e asina a Sra. Alcaldesa, Dª Marta Valcárcel Gómez, en Salvaterra de Miño; diante de min, a Secretaria, que dou fe. DOCUMENTO ASINADO ELECTRÓNICAMENTE NA MARXE
APROBACIÓN PADRÓN MERCADO AGOSTO 2021
ADMINISTRACIÓN LOCAL — Municipal — Marín (Recadación, 06/08/2021)

Por Resolución do Concelleiro delegado de Facenda do día 28 de xullo de 2021 foi aprobado o padrón fiscal correspondente ao concepto tributario de taxa por prestación do servizo de mercado correspondente ao mes de agosto de 2021. O citado padrón exponse ao público nas oficinas do Concello durante o prazo de 1 (un) mes, contado a partir do día seguinte ao de publicación deste anuncio no Boletín Oficial da Provincia de Pontevedra. Contra as liquidacións incorporadas ao padrón os interesados poderán interpor, no prazo de 1(un) mes a contar dende o día seguinte ao de remate do período de exposición pública, recursode reposición ante a Alcaldía do Concello de Marín, conforme ao establecido no artigo 14.2 do Real decreto lexislativo 2/2004, de 5 de marzo, polo que se aproba o texto refundido da Leireguladora das Facendas Locais. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. O prazo de cobro en período voluntario comprende dende o día 1 ata o 25 de agosto de 2021, ambos inclusive. O cargo nas contas bancarias dos recibos correctamente domiciliados efectuarase o día 5 de agosto de 2021. O pago dos recibos non domiciliados efectuarase mediante ingreso en calquera das seguintes entidades colaboradoras: Abanca Corporación Bancaria S. A, Banco Bilbao Vizcaya Argentaria, Caixabank-La Caixa, Banco Santander e Banco Sabadell-Gallego, empregando os documentos de ingreso (recibos) que se enviarán ao domicilio declarado do contribuínte porcorreo ordinario, envío que non ter carácter de notificación. Os contribuíntes que non recibannos seus domicilios o documento para o ingreso, poderán solicitalo nas dependencias da Tesourería do Concello de Marín, xa que a súa non recepción non exonera da obriga de pago nin impide a utilización da vía de prema. O vencemento do prazo en período voluntario sen ter satisfeita a débeda, determinará o comezo do período executivo, devindicándose as recargas do período executivo, os xuros demora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria.
DH. A36.73072, COMUNIDADE DE REGADORES DO CASAL-ROMAI, AUTORIZACIÓN DE CAUDAL NO LUGAR DE CASAL, PARROQUIA DE ROMAI (SAN XIÁN), CONCELLO DE PORTAS (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 15/04/2021)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCRR O Casal-Romai CAUDAL: 1692,00 m3/ano DESTINO: rega ORIXE: manancial na parc.635 do pol.21 do catastro de Portas LUGAR: O Casal PARROQUIA: Romai CONCELLO: Portas A auga do manancial, protexido por paredes de ladrillo sobre muros de rocha natural preexistentes, condúcese a caseta de depósitos situada na mesma parcela que contén 14 depósitos individuais. De cada depósitos parte tubaxe cara as parcelas que abastece a comunidade no lugar do Casal, para rega. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Portas ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia P. S. Resoluc. dirección Augas de Galicia do 20.02.2017) Alberto Bosquet Herreros (Sinatura dixital)
APROBACIÓN INICIAL DO ORZAMENTO XERAL DO CONCELLO 2021
ADMINISTRACIÓN LOCAL — Municipal — Pontevedra (Presupostos e cadros de persoal, 19/01/2021)

O Pleno da Corporación na sesión extraordinaria celebrada o día 15.01.2021, aprobou inicialmente os orzamentos xerais do Concello para o exercicio 2021, integrados polo orzamento do Concello e a previsión de ingresos e gastos da sociedade mercantil “Turismo de Pontevedra, S. A.”, cuxo importe consolidado de ingresos é de 80.752.300,00.-€, e o importe consolidado de gastos é de 80.742.885,00.-€. No mesmo acordo aprobouse inicialmente o cadro de persoal do Concello de Pontevedra para o ano 2021. Polo tanto, sométese o expediente do Orzamento Xeral 2021 e o de aprobación do Cadro de Persoal aos requisitos de publicidade do artigo 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, con información pública polo prazo de quince días hábiles. A estes efectos publicaranse anuncios de exposición pública no Boletín Oficial da Provincia e no Taboleiro municipal. Así mesmo, e de acordo co artigo 7 c) d) e e) da Lei 19/2013 (en relación co 5.4 da mesma norma) publicase o seu texto na sede electrónica do Concello (sede. pontevedra. gal), xunto coas súas correspondentes memorias xustificativas e informes, manténdose esta publicación en tanto dure o prazo de alegacións anteriormente exposto. Faise constar esta publicación para os efectos da súa consulta, sen prexuízo da do expediente no seu conxunto, de así instarse. O Orzamento Xeral do Concello de Pontevedra para 2021, considerarase definitivamente aprobado se durante o citado prazo non se tiveran presentado reclamacións; en caso contrario, o Pleno disporá do prazo dun mes para resolvelas. Entrará en vigor unha vez publicado o resume por capítulos resultante, e remitidas copias á Comunidade Autónoma e á dependencia correspondente do Ministerio de Facenda. Isto de conformidade co establecido nos artigos 169 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, así como nos artigos 20 e 38.2 do Real Decreto 500/1990, do 20 de abril. De igual modo, procederase a publicación do Cadro de Persoal aprobado. Publicaranse ambos instrumentos, así mesmo, na sede electrónica municipal, de conformidade cos artigos 7 e 8, en relación co 5, da Lei 19/2013. O que se fai público en exercicio das funcións conferidas a esta secretaría polo artigo 122.5. d) da Lei 7/1985, e 47 e) e 114.7 do Regulamento Orgánico Municipal. Pontevedra, ao día da sinatura. O Secretario
PLAN DE EXPLOTACIÓN EN PLAYAS
ADMINISTRACIÓN LOCAL — Municipal — Nigrán (Contratos administrativos, 14/04/2021)

Expte.2020004520Sv TIPOS DE ACTIVIDADES: Xelados, refrescos e alimentos DURACION: do 1 de maio ó 30 de setembro PRAZO DE PRESENTACION DE OFERTAS: No rexistro xeral do Concello, 15 días dende o día seguinte ao da publicación no Boletín Oficial da Provincia INFORMACION: Na oficina municipal de Información e na sede electrónica do Concello.
APROBACIÓN DEFINITIVA ORZAMENTO DO EXERCICIO 2022
ADMINISTRACIÓN LOCAL — Municipal — Dozón (Presupostos e cadros de persoal, 30/12/2021)

Aprobado definitivamente o Orzamento Xeral Municipal para o exercicio 2022 por acordo adoptado polo Pleno en sesión extraordinaria celebrada o 25 de novembro de 2021, en cumprimento do disposto no art.169.3º do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais, faise público que dito orzamento ascende no estado de gastos e no de ingresos a un millón seiscentos mil euros (1.600.000,00 €), correspondendo a cada capítulo, as cantidades que a continuación se expresan co seguinte detalle: De forma conxunta aprobáronse as bases de execución e o cadro de persoal que se reproduce a continuación: - Secretaría-Intervención, funcionario con habilitación de carácter nacional, grupo A1 e nivel 28, ocupado, en propiedade. - Traballadora Social, grupo A2 e nivel 20, ocupado, en propiedade. - Auxiliar Administrativa (1), grupo C2 e nivel 18, vacante. - Auxiliar Administrativa/o (1), grupo C2 e nivel 18, vacante. Tres (3) Auxiliar Axuda a Domicilio Dúas (2) Auxiliares Administrativas Unha (1) auxiliar de Secretaría-Intervención Un (1) servizo recollida lixo chófer Dozón, na data da sinatura electrónica á marxe O Alcalde Adolfo Moulouda Apolo Hogarth